Fljótavík , Júlíusarhús fjær , Jósefshús nær , Kögur í baksýn , Stafænar myndir eru samansafn af tölum og bókstöfum . Ef slíkar myndir eru skoðaðar á til þess ætluðum stað , má ná fram upplýsingum um hvenær þær voru teknar og á hvaða myndavél . Nýrri myndavélar eru til og með fáanlegar með staðsetningarkerfi sem segir nákvæmlega hvar í veröldinni ljósmyndarinn stóð þegar hann tók myndina . Þetta var ekki svona hér áður fyrr – og reyndar eru þessar upplýsingar ekki alltaf finnanlegar í nýjum myndum sem sýndar eru á vefnum , en þessar upplýsingar verða mikilvægar þegar tíminn líður . Á það hefur verið bent , að upplýsingar skortir – sárlega – um myndir sem þessi síða flokkar sem teknar fyrir byggingu fyrsta sumarbústaðarins í Fljótavík . Því skal gerð tilraun til að reyna ná fram svona upplýsingum – og fyrst um sinn einblítt á fyrstu þrjár myndir þessa myndasafns . Ef þið veljið “ slides ” form sýningarvélarinnar og táknið “ i ” niðrið í vinstra horninu , sjáið þið að myndirnar eru númeraðar 1969 - 1 , 1969 - 2 og 1969 - 3 . Ef þið veljið fjórða táknið frá vinstri , opnast “ comment ” gluggi – og þar getið þið skrifað inn allar þær upplýsingar sem þið hafið um myndirnar – og reyndar allar aðrar myndir – en fyrst um sinn einblinum við sem sagt á þessar þrjár . Hver tók þessar myndir og hvaða ár ? Ef þið viljið ekki skilja eftir ykkur spor , getið þið líka skrifa mér tölvupóst og ég vinn þá úr því sem ég fæ . Póstfangnið er :